Държавен вестник, бр. 11, 2010 г., стр. 3

БРОЙ  11	
Д Ъ Р Ж А В Е Н  В Е С Т Н И К 	
СТР.  3  
22. подготвя на всеки 3 години отчет до 
Европейската комисия относно извършените 
в Република България дейности по популя­
ризиране и насърчаване на доброволното и 
безвъзмездното даряване на тъкани и клетки;
23. подготвя на всеки 3 години доклад до 
Европейската комисия относно извършваните 
дейности по осигуряване на качество и безопас­
ност при експертизата, вземането, обработката, 
преработката, етикетирането, съхраняването, 
присаждането, контрола и проведените ин­
спекции.“
§ 4. Член 17 се отменя.
§ 5. В чл. 18 ал. 2 се изменя така:
„(2) Изпълнителният директор със заповед 
определя организацията на работа, както и 
екипите на разположение извън работното 
време по ал. 1.“
§ 6. Член 19 се изменя така:
„Чл. 19. Изпълнителният директор със запо­
вед определя приемното време за граждани.“
§ 7. Приложението към чл. 8, ал. 2 се из­
меня така:
„Приложение
към чл. 8, ал. 2
Численост на персонала на Изпълнителната 
агенция по трансплантация – 35 щатни бройки
Изпълнителен директор 
1
Главен секретар
1
Служител по сигурността на информацията
1
Обща администрация 
6
дирекция „Административноправно и 
стопанско обслужване“
6
Специализирана администрация
26
дирекция „Регистри, информация, контрол 
и развитие на трансплантацията“
26“
Министър-председател:
Бойко Борисов
Главен секретар на Министерския съвет:
Росен Желязков
937
РЕШЕНИЕ № 44
ОТ 1 ФЕВРУАРИ 2010 Г.
за предоставяне на концесия за добив на не­
метални полезни изкопаеми – индустриални 
минерали – кварц-каолинова суровина – под­
земни богатства по чл. 2, ал. 1, т. 2 от Закона 
за подземните богатства, от находище „Бала­
бана“ в землищата на с. Полковник Таслаково, 
с. Грънчарово и с. Секулово, община Дулово, 
област Силистра
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства и във връзка с § 86 от 
преходните и заключителните разпоредби на 
Закона за изменение и допълнение на Закона 
за подземните богатства (ДВ, бр. 70 от 2008 г.)
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с предмет 
експлоатация на подземни богатства по чл. 2, 
ал. 1, т. 2 от Закона за подземните богатства – 
неметални полезни изкопаеми  –  индустри­
ални минерали – кварц-каолинова суровина, 
представляваща изключителна държавна соб­
ственост, от находище „Балабана“ – „Западно 
гнездо“ и „Източно гнездо“, в землищата на 
с. Полковник Таслаково, с. Грънчарово и с. 
Секулово, община Дулово, област Силистра, 
който се извършва със средства на концеси­
онера и на негов риск. Площта, покриваща 
находището, е 570 937 кв. м. Находището се 
индивидуализира, както следва:
1.1. „Западно гнездо“ с площ 149 314 кв. м 
(149,3 дка), индивидуализирано с координатите 
на точки от № 146 до 281 съгласно координатен 
регистър в координатна система „1970 г.“, и
1.2. „Източно гнездо“ с площ 421 623 кв. м 
(421,6 дка), индивидуализирано с координатите 
на точки от № 1 до 145 съгласно координатен 
регистър в координатна система „1970 г.“.
2. Определя концесионна площ в размер 
2,56 кв. км (2562 дка), включваща площта 
на находището и необходимите площи за 
осъществяване на дейността по концесията, 
индивидуализирана с координатите на точки 
от № 1 до 7 в координатна система „1970 г.“, 
съгласно приложението. Концесионерът няма 
право да извършва търсене, проучване и добив 
на подземни богатства в предоставената му до­
пълнителна площ, освен ако получи специално 
разрешение или концесия за това при условията 
и по реда на действащото законодателство.
3. Определя срок на концесията 35 години.
4. Определя за концесионер „Каолин“ –  
АД, гр. Сеново – титуляр на Удостоверение 
за търговско откритие № 0215 от 30 ноември 
2005 г.
5. Концесията да се осъществява при след­
ните условия:
5.1. При експлоатацията на подземните 
богатства да се спазват нормативните изисква­
ния, свързани с опазването на земните недра, 
околната среда, водите, човешкото здраве, 
защитените със закон територии и обекти, пра­
вата върху земите от Държавния горски фонд, 
земеделските земи, културни и исторически 
паметници, националната сигурност, отбраната 
на страната и обществения ред.
5.2. Правата и задълженията по концесия­
та да не се прехвърлят на трети лица освен с 
писмено съгласие на концедента при условията 
на чл. 25 от Закона за подземните богатства.
5.3. Добивът на подземното богатство по 
т. 1 започва след съгласуване от министъра 
на икономиката, енергетиката и туризма и 
от министъра на околната среда и водите на 
цялостен работен проект за добив и първична 
преработка, изготвен въз основа на оценка за